stanford-oval/wikipedia huggingface dataset:
אלעזר הלוי גרינהוט
מחקר

במקביל לעבודתו כמנהל בית היתומים, היה מגדולי חוקרי היהדות והתמחה בחקר המדרשים. ש"י עגנון כינה אותו "החכם הידוע" ("אסתרליין יקירתי" מכתב 31).
פרסם שורה של חיבורים מחקריים ומוערים בתחום המדרשים, על פי כתבי יד עתיקים. יצירתו המונומנטלית היא סדרת "ספר הליקוטים", אוסף מדרשים עתיקים מתוך כתבי יד גנוזים, שהוציא בשישה כרכים בשנים 1898–1903. הוא הניח את היסודות לחקר מדרש ילמדנו, וראייתו כסוגה ספרותית, בתחום ספרות חז"ל.
פרסם שני ספרי מסעות עתיקים - הספרים "מסעות בנימין מטודלה" ו"סבוב ר' פתחיה מרגנסבורג", המהווים מקורות חשובים בהיסטוריוגרפיה העברית.
פרסם מאמרים רבים בכתבי עת יהודיים ומדעיים שונים באירופה. כמו כן, הרבה לכתוב מאמרים פובליציסטיים בעיתונים שונים, ובהם "דער איזראעליט", "די יידישה פרסה", "די ולט" ו"פרנקפורטר צייטונג".
משפחתו

בנו משה נולד בשנת 1894, שנה לאחר עלייתו לירושלים. היה מנהל משרד התיירות של הסוכנות היהודית. פעל בחברת "יהודה" שגאלה אדמות בנגב ובגליל. בשנות ה-20 התגורר בביתו כדייר משנה הסופר ש"י עגנון. היה נשוי לחיה, בתו של אברהם בלומנפלד, מראשוני השומרים העבריים בארץ (שהיה חתנו של הרב נחום קפלן מהורודנה ונכדו של ישראל ב"ק).
בניו של משה גרינהוט הם אלעזר גרנות ונחום גרנות.
בתו אלזה - אשת אבינועם ילין.
בתו רגינה, אשת רופא העיניים ד"ר ברוך זק"ש.
חיבוריו

ספר הלקוטים: קובץ מדרשים ישנים (6 כרכים) (1898-1903)
מדרש שיר השירים - על פי כתב היד של הגניזה הקהירית (1897)
פירוש עזרא ונחמיה (1899)
ספר ילקוט המכירי על משלי (1902)
רבינו סעדיה גאון ופירוש לדניאל: תשובה להאדון דר'פאזנאנסקי (1902)
מסעות ר' בנימין מטודילה (1903)
סבוב הרב רבי פתחיה מרעגנשפורג (1905)
לקריאה נוספת

גאולה בת-יהודה, אלעזר הלוי גרינהוט, אנציקלופדיה של הציונות הדתית, כרך א, עמ' 581 - 585.
גצל קרסל, לכסיקון הספרות העברית בדורות האחרונים, כרך א.
דב גנחובסקי, מסיבות החברה הגבוהה, הוצאת כרטא, 1993. עמ' 102- 106.
נפתלי בן-מנחם, אגרות חכמי ישראל לד"ר אלעזר הלוי גרינהוט ז"ל, (על אודות המדרשים), סיני, ספר יובל, תשי"ח, עמ' 3-24 (מידע בקטלוג רמב"י)
כפר אברהם
הערות שוליים

↑  ע"פ מפעל הביבליוגרפיה העברית
| --- | --- |
בקרת זהויות :  NLI: 987007262018605171  GND: 139814787  ISNI: 0000 0000 7262 1819  LCCN: nr93000887  NKC: zmp20191050546  NLA: 35735493  NTA: 148665918  RERO: 02-A006402912  SELIBR: 57633  SUDOC: 120244861  Trove: 1063702  VcBA: 495/65153  VIAF: 27450758   WorldCat (עם VIAF): 27450758
דוד חיון

| --- | --- |

דיוקן של דוד חיון
 לידה:  22 באפריל 1881 כ"ב בניסן התרמ"א האימפריה העות'מאנית וילאייט סוריה, דמשק
 פטירה:  21 באוקטובר 1958 (בגיל 77) ז' בחשוון התשי"ט ישראל ישראל, פתח תקווה
 השכלה:  כל ישראל חברים  סורבון 
 תקופת הפעילות:  1904–1947 (כ־43 שנים) 
 מקצוע:  מחנך
 תפקיד:  מנהל בית הספר יק"א פיק"א חבר מועצת פתח תקווה  נשיא העדה הספרדית בפתח תקווה
 תקופת כהונה:  1904–1947
 מפלגה:  הספרדית ‏•‏‏ ציונים כלליים ב'
 
תמונתו של חיון כפי שמופיעה באנציקלופדיה לחלוצי היישוב ובוניו מאת דוד תדהר
דוד חיון-מוגרבי (22 באפריל 1881 – 21 באוקטובר 1958) היה פעיל מרכזי במושבה פתח תקווה, מנהל בית הספר יק"א פיק"א, שהיה בית הספר לבנות ולבנים הראשון בעיר, במשך כ-43 שנים (1904 – 1947).
חיון היה נשיא העדה הספרדית בפתח תקווה וחבר מועצת העיר.
ביוגרפיה

דוד חיון, או חיון-מוגרבי, נולד בדמשק, סוריה, למשפחה יהודית מבוססת מצפון אפריקה. משפחתו עלתה לישראל בשנת 1852, אך בשל קשיי פרנסה של אביו, הרב שלמה מוגרבי, היגרה המשפחה לסוריה.
בילדותו נשלח חיון ללימודים בתלמוד תורה, ולאחר מכן לבית ספר יסודי של ארגון כל ישראל חברים ("אליאנס"). בשל הצטיינותו בלימודים וכישוריו הרבים, מוריו שלחו אותו לבית הספר למורים של חברת "אליאנס" בפריז. כמו כן, נרשם חיון גם למחלקה לפדגוגיה בסורבון ולבית המדרש לרבנים. הוא רכש השכלה אירופאית רחבה וידע מקיף בתחומי היהדות. בעודו בפריז, התחבר עם איתמר בן-אב"י והשניים הפכו לידידים. לאחר שנת הוראה אחת בתוניס, נקרא חיון לנהל את בית הספר "הברון" ב"אם המושבות", פתח תקווה.
בשנת 1904 החל לנהל את בית הספר "הברון", אשר שמו שונה לבית הספר יק"א. בשנת 1909 הוא הפך את בית הספר מלימוד מסורתי ב"חדר" ל"בית ספר מעורב". הוא דגל בגישת עברית בעברית והנחיל ערכים ציונים-לאומיים וגישה ליברלית. עם הקמת בית הספר המעורב נערכה בו תוכנית לימודים לשמונה שנות לימוד. חיון קירב לעשייה סביב בית הספר את המורים, ההורים והחוגים המתקדמים במושבה. כמו כן קשר קשרים עם הסתדרות המורים בארץ ישראל. הכיתות בבית הספר חולקו לשתיים, בצד האחד ישבו הבנים ובצד השני ישבו הבנות. בית הספר גדל בהתמדה במספר תלמידיו ויצר לעצמו דמוי חיובי בקרב תושבי המושבה. תלמידיו נרתמו לסייע בעונות בוערות ואף השתתפו בגירוש הארבה שתקף את המושבה פעמיים. בית הספר פיתח תכנים חדשים ותוכניות לימודים ועבר לשיטת "עברית בעברית" שנלמדה בהוראת כל המקצועות. הוא ניהל את בית הספר במשך 43 שנים, ופרש לגמלאות בשנת 1947.
ביולי 1940 נבחר חיון למועצת עיריית פתח תקווה מטעם הרשימה הספרדית וציונים כלליים ב'. כחבר המועצה עסק בעיקר בנושא חינוך בעיר. באפריל 1942 נאלץ להתפטר מחברותו במועצה בשל הודעת מושל המחוז שלדבריו הוא פקיד עירוני ולכן לא יכול להיות גם חבר מועצה. באפריל 1944 נבחר לנשיא העדה הספרדית בפתח תקווה.
חיון נפטר ב-21 באוקטובר 1958 ונטמן בבית הקברות סגולה בפתח תקווה.
חייו האישיים

בשנת 1912 חיון מוגרבי התחתן עם רבקה מויאל, בתו של גואל הקרקעות אברהם מויאל. לזוג נולדו שלושה בנים. רבקה נפטרה בשנת 1943.
בתרבות

המשורר נתן יונתן שלמד בבית הספר יק"א פיק"א, כתב שיר על חיון, בשם "אדון חיון" שהופיע בספרו "שירים על קו הרכס". שיר מרגש שמתאר את אישיותו הפדגוגית של דוד חיון.
שמעון פרס מזכיר אותו בספרו "יומן קריאה – מכתבים לסופרים" (עמ' 83).
הנצחה

על שמו קרוי רחוב בעיר פתח תקווה.
בית ספר פיק"א פתח תקווה ע"ש דוד חיון.
לקריאה נוספת

מרדכי נאור, המנהיג המזרחי הראשון - אברהם מויאל, סטימצקי, 2019
הערות שוליים

↑  ד. חיון, דבר, 22 באוקטובר 1958
↑  דוד חיון ז"ל הובא למנוחות, באתר הארץ, 22 באוקטובר 1958
1 2  יעל שהם, "ישגיחו עליהם לבל יתהוללו", הארכיון לתולדות פתח תקוה ע"ש עודד ירקוני, ‏20 בינואר 2013
↑  דוד חיון, באתר מוזיאון ראשונים לתולדות פתח תקווה.
↑  לפי רשימות של שמאי עציון, דוד חיון-מנהל בית הספר פיק"א [לפי א' חשביה, פ"ת 1878–1998, אם ועיר], הארכיון לתולדות פתח תקוה ע"ש עודד ירקוני, ‏21 ביולי 2014
↑  האזרחים נכשלו בבחירות בפ"ת, הַבֹּקֶר, 5 ביולי 1940
↑  פקיד עירוני לא יכול להיות חבר עיריה, הַבֹּקֶר, 22 באפריל 1942
↑  פתח תקווה -  הנהלה לעדה הספרדית, המשקיף, 11 באפריל 1944
↑  פתח תקווה - בהסתדרות הספרדים, הד-המזרח, 21 באפריל 1944
↑  דוד חיון באתר GRAVEZ
↑  הננו מברכים את ה' דוד חיון, הפועל הצעיר, 2 במאי 1912
↑  נתן יונתן - משורר, באתר מרכז פסג"ה פתח תקווה
↑  130 שנים לבית הספר פיק"א בפ"ת, באתר פ"תנטו, 13 באוקטובר 2016
גביע ארגנטינה

| --- | --- |

 ענף:  כדורגל
 תאריך ייסוד:  2011
 ארגון מפעיל:  התאחדות הכדורגל הארגנטינאית
 מספר מתמודדים:  227 (נכון לנוכחי)
 מדינות משתתפות:  ארגנטינה
 זוכה:  אסטודיאנטס לה פלאטה
 הכי הרבה זכיות:  בוקה ג'וניורס, ריבר פלייט (3)
 מפעל מקביל:  ליגת העל הארגנטינאית  פרימרה נסיונל B  פרימרה B מטרופוליטנה  טורנאו פדרל A   טורנאו פדרל B
 copaargentina.org
 
גביע ארגנטינה (בספרדית: Copa Argentina) הוא טורניר כדורגל רשמי הנערך על ידי התאחדות הכדורגל הארגנטינאית (AFA), בהשתתפות כל הקבוצות מכל הליגות בארגנטינה. הטורניר משתייך לרשימת הגביעים הלאומיים הרשמיים שהתקיימו בארגנטינה במהלך ההיסטוריה.
המפעל נוסד במתכונתו הנוכחית בשנת 2011. בעבר, בשנים 1969 ו-1970, נערך מפעל בשם זהה אך במתכונת שונה, לפיכך קיים ויכוח אם המפעל הנוכחי הוא המשכו של זה שהתקיים בעבר.
במתכונת הנוכחית שוחקו, נכון ל-2017, 8 מהדורות, והאלופה המכהנת היא ריבר פלייט.
הזוכה בגביע מעפילה לגביע הליברטדורס, וכן מתמודדת מול אלופת ארנטינה על הסופר קאפ הארגנטינאי (Supercopa Argentina).
היסטוריה

בשנת 1970 החלה התאחדות הכדורגל של דרום אמריקה (CONMEBOL), לארגן מפעל חדש בשם "קופה גנאדורס דה קופה", אשר היה מקביל לגביע המחזיקות של אופ"א.
ההתאחדות הארגנטינאית החליטה, בשנה שלפני כן, לארגן טורניר בין כל הקבוצות בליגה הראשונה, למעט אלו שכבר העפילו לליברטדורס (ולס, ריבר פלייט ואסטודיאנטס בשנה הראשונה; בוקה, ריבר ואסטודיאנטס בשנה השנייה) וקבוצות אורחות מחוצה לה (אלופת הליגה השנייה ו-12 אורחות מהליגות האזוריות בפנים המדינה) גביע אשר המנצחת בו, תעפיל להשתתף בטורניר ה"קופה גנאדורס דה קופה" בשנת 1970. במתכונת ישנה זו הוכתרה זוכה אחת בלבד, בוקה ג'וניורס ב-1969, מכיוון שמהדורת 1970 לא הסתיימה (2-2 בין ולז סרספילד לסן לורנסו במשחק הגמר הראשון).
המפעל נערך רק שנתיים ולאחר מכן הוחלט לבטלו.
חידוש המפעל

בשנת 2011 החליטה התאחדות הכדורגל הארגנטינאית להחזיר את המפעל לראשונה מאז 1970.
המנצחת בטורניר תיטול חלק בגביע הליברטדורס בעונה שלאחר מכן (בעונה הראשונה של הטורניר המחודש הזוכה העפילה לגביע הסודאמריקנה) ובגמר הסופר קאפ הארגנטינאי.
שיטה

המפעל נערך כולו בשיטת הנוקאאוט במשחק אחד במגרש נייטרלי (ללא הארכה) כאשר קבוצות הליגה הראשונה יצטרפו למעגל המשחקים רק בשלב 32 הקבוצות האחרונות.
מחזיקות הגביע

| שנה | אלופה | תוצאה | סגנית |
| --- | --- | --- | --- |
| 1969 | בוקה ג'וניורס | 3–1, 0–1 | אטלנטה |
1970: לא נקבעה זוכה
פורמט נוכחי
| 2011/2012 | בוקה ג'וניורס | 2–1 | ראסינג קלוב |
| 2012/2013 | ארסנאל | 3–0 | סן לורנסו |
| 2013/2014 | הורקאן | 0-0 (4-5 פ) | רוסאריו סנטראל |
| 2014/2015 | בוקה ג'וניורס | 2–0 | רוסאריו סנטראל |
| 2015/2016 | ריבר פלייט | 4–3 | רוסאריו סנטראל |
| 2016/2017 | ריבר פלייט | 2–1 | אתלטיקו טוקומאן |
| 2017/2018 | רוסאריו סנטראל | 1–1 (1-4 פ) | חימנסיה לה פלאטה |
| 2018/2019 | ריבר פלייט | 3–0 | סנטרל קורדובה |
| 2019/2020 | בוקה ג'וניורס | 0–0 (4-5 פ) | טאז'רס קורדובה |
2020/2021: לא התקיים בעקבות מגפת הקורונה בארגנטינה
| 2021/2022 | פטרונטו | 1–0 | טאז'רס קורדובה |
| 2022/2023 | אסטודיאנטס לה פלאטה | 1–0 | דפנסה וחוסטיסיה |
טבלת זכיות וסגנויות

| קבוצה | זכיות | סגנויות | עונות זכייה |
| --- | --- | --- | --- |
| ריבר פלייט | 3 | - | 2015/2016, 2016/2017, 2018/2019 |
| בוקה ג'וניורס | 3 | - | 2011/2012, 2014/2015, 2019/2020 |
| ארסנאל | 1 | - | 2012/2013 |
| הורקאן | 1 | - | 2013/2014 |
| רוסאריו סנטראל | 1 | 3 | 2017/2018 |
| סן לורנסו | - | 1 | - |
| ראסינג קלוב | - | 1 | - |
| אתלטיקו טוקומאן | - | 1 | - |
| חימנסיה לה פלאטה | - | 1 | - |
| סנטראל קורדובה (סנטיאגו דל אסטרו) | - | 1 | - |
טטרלוגיה על שם פאלו

| --- | --- |
איור של ארבעת המומים הלבבים הנמצאים בלב של חולה בעל המום טטראלוגיה על שם פאלו.
איור של ארבעת המומים הלבבים הנמצאים בלב של חולה בעל המום טטראלוגיה על שם פאלו.
 תחום:  כירורגיית לב-חזה 
 טיפול:  alprostadil 
 קישורים ומאגרי מידע
 eMedicine:  2035949 
 DiseasesDB:  4660
 MeSH:  D013771
 MedlinePlus:  001567
 סיווגים
 ICD-10:  Q21.3
 ICD-11:  LA88.2 
 
טטרלוגיה על שם פאלו (באנגלית: Tetralogy of Fallot - TOF) הוא מום מולד בלב, אשר מוצג מרגע הלידה. ככלל, הסיבה למום אינה לגמרי מובנת. גורמי הסיכון כוללים אמהות אשר צרכו אלכוהול, חולות סוכרת, נשים מעל גיל 40 או נשים שחלו באדמת בזמן הריון. באופן קלאסי יש ארבעה מומים אשר נחשבים למומים טטרלוגיים: פגם במחיצה הבין חדרית, הצרות פולמונרית - של דרכי היציאה מחדר ימין, היפרטרופיה של חדר ימין ומצב שבו אבי העורקים נמצא במנח "רוכב" מעל חדר ימין וכלי הדם הריאתיים, כלומר מאפשר לדם משני החדרים לזרום דרכו. אחד הסימנים הבולטים הוא התקפים של צבע כחלחל של העור, הציפורניים והשפתיים, (נקרא התקף "טט" או באנגלית - Tet spell) התקף כזה מתרחש בעיקר לאחר בכי או בזמן האכלה. לעיתים, בנוסף לאלה יש קושי לנשום, התינוק נוטה להיות רפוי ומדי פעם אף יאבד את ההכרה. תסמינים אחרים עשויים לכלול רשרוש בלב, התאלות, והתעייפות מהירה בזמן יניקה.
מקור השם

המחלה נקראת על שם הרופא ארתור פאלו, שתיאר את המחלה בשנת 1888. המילה טטרלוגיה (Tetralogy), פירושו ארבעה חלקים והוא מתייחס לארבעת המומים העיקריים שמופיעים יחדיו בבעלי המום. אין לבלבל את ה"טטרלוגיה" עם טרטולוגיה.
היסטוריה

המחלה תוארה לראשונה על ידי נילס סטנסן ב-1671. תיאור נוסף, ניתן בשנת 1888, על ידי הרופא הצרפתי ארתור פאלו, שעל שמו נקראת המחלה.
פתופיזיולוגיה > ארבעה מומים עיקריים

הטטרלוגיה על שם פאלו, כוללת בעיקר ארבעה מומים בלב אשר מתרחשים בו זמנית:
| מצב | תיאור |
| --- | --- |
היצרות פולמונרית : היצרות של דרכי היציאה מחדר ימין. יכול להתרחש במסתם הפולמונרי - הריאתי (היצרות מסתמית) או מתחת למסתם ריאתי (היצרות האינפידיבולום (infidibulum)). היצרות האינפידיבולום נגרמת בעיקר על ידי גדילת יתר של קיר שריר הלב (היפרטרופיה של שריר הטרבקולה המחיצתי-עלייתי), בנוסף, מהלך הגדילה שהוביל להיווצרותו של אבי-העורקים במנח "רוכב" גם נחשב להיות סיבה. ההיצרות הפולמונרית היא הגורם העיקרי של המומים, כאשר שלושת המומים הנוספים הקשורים לטטרלוגיה נחשבים כי מתפתחים כתוצאה ממנגנוני פיצוי בשל ההיצרות הנ"ל. מידת ההיצרות משתנה בין פרטים עם הטטרלוגיה, והיא הקובעת העיקרית של הסימפטומים וחומרתם. מום זה מתואר לעיתים רחוקות כהיצרות תת-פולמונרית, או חסימה תת-פולמונרית
עוקף את אב העורקים.: שסתום אבי-העורקים הוא בעל קישור דו-חדרי, כלומר, במצב בו הוא ממוקם מעל פגם במחיצה הבין-חדרית הוא מחובר גם אל חדר ימין וגם אל שמאל. המידה בה אבי העורקים מחובר אל החדר הימני היא הנותנת לו את התואר "רוכב" או "מעקף". שורש אבי-העורקים יכול להיות ממוקם אבנורמלית לעבר החזית (anteriorly) או ישירות מעל הפגם במחיצה הבין-חדרית, אבל תמיד באופן חריג הממוקם לימינו של שורש עורק הריאה. מידת המעקף הוא משתנה מאוד, עם 5-95% מהמסתם אשר יכול להיות מחובר אל החדר הימני.
פגם במחיצה הבין-חדרית (VSD): פתח במחיצה הממוקמת בין חדרי הלב. הפגם ממקום סביב החלק הכי עליון של המחיצה הנ"ל, ובמרבית המקרים קיים בצורת פתח יחיד ורחב. במקרים מסוימים התעבות של המחיצה יכולה להצר מעט את הפתח. 
היפרטרופיה של חדר ימין : שריר חדר ימין מעובה מהרגיל, אשר גורם למאפיין של צורת נעל במראהו כפי שהוא נראה על ידי צילום חזה. בשל מיקום לא תקין של המחיצה הבין חדרית וההיצרות הפולמונרית, קיר חדר ימין (השרירים) מתעבה על מנת לעמוד בלחץ החסימה הגודל מולו אמור להתמודד על מנת להזרים דם לריאות. תכונה זו עכשיו בדרך כלל מוסכמת להיחשב כחריגה משנית, משום שנמצא כי רמת ההיפרטרופיה נוטה לעלות עם העלייה בגיל.
קיימת וריאציה אנטומית בין פרטים של אנשים עם טטרלוגיה על שם פאלו. בראש ובראשונה, מידת ההיצרות הפולמונרית משתנה בין המטופלים, ובדרך כלל תהיה זו שתקבע את חומרת הסימפטומים קליניים, והתקדמות המחלה. ככל הנראה, הטטרלוגיה נובעת מצמיחה לא שוויונית של המחיצה בין אבי-העורקים ועורק הריאה. אבי העורקים הוא גדול מדי, ובכך "עוקף" ו"גונב" מעורק הריאה, שבשל זאת ניהיה מוצר. דבר זה מונע סגירה מלאה של המחיצה הבין-חדרית, ומגביר את הלחצים בצד ימין, וכך החדר הימני הופך להיות גדול יותר כדי להתמודד עם העבודה אותה נדרש לעשות.
פתופיזיולוגיה > מומים נוספים

בנוסף, טטרלוגיה על שם פאלו עשויה להציג חריגות אנטומיות נוספות, כגון:
היצרות של עורק הריאה השמאלי, ב-40%
מסתם פולמונרי צניפי (במצב נורמלי הוא תלת-פסיגי) ב-60%
קשת אבי העורקים ימנית, ב-25%
מומים בעורקים הכליליים, ב-10%
פגם במחיצה הבין-פרוזדורית, במקרה זה לעיתים התסמונת תקרא הפנטלוגיה על שם פאלו.
פגם במחיצה בין החדר לעליה.
חריגה מלאה או חלקית של ההחזר הורידי
צלעות מפוצלות ועקמת
טטרלוגיה על שם פאלו עם אטרזיה ריאתית, היא גרסה חמורה של המחלה, בה קיימת חסימה מלאה (אטרזיה) של מסלול היציאה החדרית מחדר ימין, גורם לאי היווצרות של עורק הריאה במהלך התפתחות עוברית. באנשים האלה, דם מוסט לגמרי מן החדר הימני אל השמאלי שבו הוא מוזרם רק דרך אבי העורקים. הריאות מקבלות זילוח באמצעות מעקפים ממערכת העורקים המערכתית, ולפעמים גם באמצעות המעקף העורקי (ductus arteriousus).
סימנים וסימפטומים

טטרלוגיה על שם פאלו גורמת לרמת חמצן נמוכה בדם, עקב ערבוב של דם מחומצן ובלתי מחומצן בחדר השמאלי בשל הפגם במחיצה הבין-חדרית (VSD) וזרימה של דם מעורב משני החדרים דרך אבי העורקים הן בגלל היצרות המסתם הפולמונרי והן בגלל מנח אבי-העורקים. מצב זה ידוע כ"מעקף (שאנט) מימין לשמאל". הסימפטום העיקרי הוא רמת רוויון חמצן נמוכה בדם (סטורציה) עם או בלי כיחלון, מרגע הלידה או כזה המתפתח במהלך השנה הראשונה של החיים. אם התינוק לא מכחיל זה נקרא לפעמים התקף "טט" ורוד. תסמינים אחרים כוללים איוושה (אשר עשויה להדרג בין כמעט בלתי מורגשת לדרגה של מאוד חזקה), קשיי האכלה, קושי בצבירת משקל, פיגור בצמיחה ובהתפתחות הגופנית, קוצר נשימה בזמן מאמץ, התאלות של האצבעות והבהונות ופוליציטמיה.
סימנים וסימפטומים > התקפי "טט" - התקפי כחלון

ילדים עם טטרלוגיה על שם פאלו עלולי לפתח התקפי "טט" (באנגלית - Tet spells). הם בעצם התקפי היפוקסיה חריפים, המאופיינים על ידי קוצר נשימה, כיחלון, עצבנות ובאובדן הכרה. התקף זה עלול להתפתח ביוזמת כל אירוע שמוביל לירידה ברווית החמצן בדם או שגורם לירידה מערכתית בתנגודת כלי הדם, המובילה להגברת ההחזר הורידי, אשר בתורו מוביל להגברת השאנט (מעקף) דרך הפגם במחיצה הבין-חדרית. התקפי "טט" מאופיינים על ידי כיחלון מפושט פתאומי ואחריו סינקופה (התעלפות), והוא עלול להביא לתוצאה של פגיעה מוחית היפוקסית ואף למוות. ילדים בוגרים לעיתים קרובות יבצעו תנוחת שפיפה (סקוואט - squat) בזמן התקף כזה. תנוחה זו מגבירה את התנגדות המערכתית של כלי הדם ומאפשרת זמנית היפוך של השאנט בלב. זה מגביר את הלחץ על הצד השמאלי של הלב, מפחית את המעקף "ימין לשמאל" ובכך מקטין את כמות דם הלא מחומצן בדם הנכנסים למחזור הדם הגדול.
אבחון > אקוקרדיוגרפיה

מומי לב מולדים מאובחנים כיום באמצעות אקוקרדיוגרפיה, שהוא מהיר, אינו כרוך בקרינה, מאוד ספציפי, והוא יכול להיעשות טרם הלידה.
באמצעות האקוקרדיוגרפיה ניתן לראות את כל ארבעת המומים, אנטומית.
אבחון > בדיקה פיזיקלית

בבדיקה פיזיקלית ניתן לראות בעיקר כחלון בזמן התקפי ה"טט" או קיומה של אוושה סיסטולית בשל ההיצרות הפולמונרית.
אבחון > צילום חזה

לפני שטכניקות מתוחכמות יותר הפכו זמינות, צילום חזה (X-RAY) הייתה הדרך הדפנטיבית לאבחון התופעה. הסממן הקלאסי הוא לב בצורת נעל, בשל הרחבת חדר ימין, אם כי רוב התינוקות עם הטטרלוגיה לא יראו את הממצא הזה. היעדר סממנים אינטסטיציאלים, משניים לאוליגמיה ריאתית (ירידה באספקת הדם הריאתית בשל ההיצרות) הוא עוד ממצא קלאסי למצוא בחול עם טטרלוגיה, ככה נראה סימן המפרץ הריאתי בצילום חזה.
אבחון > רישום אק"ג

רישום אק"ג נעשה ככלי עזר לאבחון ולא כבדיקה אבחנתית לבדה. ניתן היה לראות סימנים להיפרטרופיה של חדר ימין (גלי R גבוהים ב־V1-2) וציר לב ימני.
גורמים

כאמור הסיבה למום ככלל אינה מובנת לגמרי. אחד הגורמים נחשב להיות גורם סביבתי או גורם גנטי או שילוב של השניים. המחלה מזוהה עם מחיקות של מקטעים על גבי כרומוזום 22 (-תסמונת דה ג'ורג'). גנים ספציפיים הקשורים למחלה כוללים:
JAG1
NKX2-5
ZFPM2
VEGF
מחקרים אמבריולוגים (מדע העוסק בחקר העובר) מראים כי הטטרלוגיה מקורה במיקום קדמי אבנורמלי של המחיצה בין אבי העורקים לעורק הריאה, הגורם לשילוב הקליני של פגם במחיצה הבין-חדרית, היצרות פולמונרית, ומנח "רוכב" של אבי-העורקים. היפרטרופיה של חדר ימין מתפתחת בהדרגה כתוצאה מהתנגדות גדולה לזרימת הדם במסלול הזרימה שלו ביציאה מחדר ימין (בין השאר בשל היצרות של המסתם הפולמונרי)
טיפול > התקפי טט

התקפי טט יכולים להיות מטופלים על ידי חוסמי בטא כגון פרופראנולול על מנת להקטין את ההיצרות של מוצא חדר ימין. למרות זאת, התקפים חריפים דורשים התערבות מהירה עם מורפיום או פנטניל במתן נזאלי כדי להפחית מצב של נשימת יתר, תרופות שמטרתן להגדיל את התנגודת של כלי הדם בצורה מערכתית (ואזופרסורים) כגון פנילאפרין (phenylephrine) או נוראדרנלין, ועירוי נוזלים על מנת להעלות נפח דם. בנוסף, ניתן לגרום לילד לשכב בתנוחת גחינה (שפיפה או סקוואט) הגורמת לעליה בלחץ העורקי ולירידה בהחזר הורידי.
חמצן (100%) עשוי להיות יעיל בטיפול התקפי כי הוא מרחיב כלי דם ריאתיים חזק ומצר את כלי הדם ההיקפיים. דבר זה מאפשר יותר את זרימת הדם לריאות על ידי הפחתת השאנט של דם לא מחומצן הזורם מן החדר הימני אל החדר השמאלי דרך הפגם במחיצה הבין-חדרית. יש גם הליכים פשוטים כמו כריעה של הברך לכיוון החזה במטרה להגדיל את התנגודת של כלי הדם מערכתית וירידה במעקף ימין-שמאל, של דם לא מחומצן הנכנס לתוך מחזור הדם הגדול.
טיפול > ניתוח פליאטיבי

המחלה הייתה נחשבת בתחילה כחשוכת מרפא. כך היה עד אשר המנתח אלפרד בליילוק, הקרדיולוגית הלן ב. טוסיג ועוזרת המעבדה ויויאן תומאס באוניברסיטת ג'ונס הופקינס פיתחו הליך כירורגי פליאטיבי (הליך אשר מטרתו אינה פתרון הבעיה אלא הקלת הסימפטומים), אשר כולל ביצוע אנסטמוזה בין העורק התת-בריחי לבין עורק הריאה. הניתוח הראשון היה מתואר בסרט "משהו שאלוהים יצר". למעשה זו הייתה הלן טוסיג ששכנעה את אלפרד בליילוק כי המעקף שיצרו יעבוד. מעקף זה ניתב חלק גדול מן הדם המחומצן חלקית שיצא מן הלב אל הגוף לכיוון הריאות, הביא להגדלת מחזור הדם הקטן (הריאתי) ובמידה רבה להקלת התסמינים בחולים. ניתוח מעקף בליילוק-תומאס-טוסיג הראשון בוצע על איילין סכסון בת 25 החודשים ב-29 בנובמבר 1944. מעקף פוטס ומעקף ווטרסטון-קולי, הם הליכים נוספים ליצירת שאנטים (מעקפים) אשר פותחו למען אותה מטרה. אלה הן כבר לא בשימוש בימינו אנו. כיום, מעקף בליילוק-תומאס-טוסיג בדרך כלל לא מבוצע על תינוקות עם הטטרלוגיה, למעט מקרים חמורים כגון, טטרלוגיה עם אטרזיה ריאתית.
טיפול > תיקון ניתוחי כולל

ההליך של בליילוק-תומאס-טוסיג, שבתחילה היה הטיפול כירורגי היחידי הזמין עבור פרטים עם טטרלוגיה על שם פאלו, היה פליאטיבי, אך לא מרפא. התיקון הכולל הראשון של הטטרלוגיה על שם פאלו נעשה על ידי צוות בראשות קלרנס וולטון לילהי, ב-אוניברסיטת מינסוטה בשנת 1954 על ילד בן 11.משנת 1981 הניתוח נוחל הצלחה, עם מחקר המציין כי הוא שיעור התמותה ממנו נמוך יחסית.
תיקון כולל של הטטרלוגיה, בתחילה נשא סיכון גבוה לתמותה. סיכון זה ירד בהתמדה לאורך השנים. ניתוח זה עכשיו לעיתים קרובות מבוצע בתינוקות בני שנה או צעירים יותר עם פחות מ-5% תמותה לאחר ניתוח. ניתוח לב פתוח נועד (1) כדי להקל על ההיצרות של מסלול היציאה מחדר ימין על ידי כריתה זהירה של רקמת שריר ו - (2), כדי לתקן את הפגם במחיצה הבין-חדרית באמצעות גורטקס או תיקון עם רקמה חיה מתורם. תיקונים נוספים או ניתוחים יכולים להיעשות על מטופלים, כנדרש על ידי האנטומיה האישית של הלב שלהם.
אפידמיולוגיה

טטרלוגיה על שם פאלו, מתרחשת כ-400 פעמים למיליון לידות. מסתכמות ב-7% עד 10% מתוך כלל מומי הלב המולדים.
ראו גם

אנטומיה של הלב
מום מולד
מומי לב מולדים
לקריאה נוספת

Chessa, M., & Giamberti, A. (2012). The Right Ventricle in Adults with Tetralogy of Fallot. Springer.
Kramer, G. F., & Maurer, S. (2001). The Parent's Guide to Children's Congenital Heart Defects: What They Are, how to Treat Them, how to Cope with Them. Three Rivers Press (CA).
דולפי פישר

|  מידע אישי |
| --- | --- |
 לידה:  1909 
 פטירה:  אחרי 1958
 
אדולף (דולפי) פישר (1909 - ?) היה כדורגלן בקבוצות הכח וינה ו"הכח ריגה" ומאמן כדורגל אוסטרי-ישראלי יהודי שאימן בין היתר בקבוצת בית"ר ירושלים.
קורות חיים

פישר נולד בשנת 1909 בעיר וינה שבאוסטריה, ושיחק החל מגיל צעיר בקבוצת הפאר האוסטרית-יהודית, הכח וינה, בתפקיד קיצוני שמאלי במשך כ-6 שנים. לאחר מכן עבר לצ'כוסלובקיה ושיחק בקבוצת "פרוסטאוף" מהליגה הראשונה. כעבור 3 שנים הגיע לפינלנד שם אימן את קבוצת "הלסינקי אינטרציונל קלוב".
בשנת 1939 ניסה לחזור למולדתו, וינה, אך המלחמה באזור גרמה לו לעזוב ללטביה, שם אימן וגם שיחק בקבוצת "הכח ריגה".
ב-1941, לאחר ששוטרים רוסים גילו אי-דיוקים בדרכונו, הוגלה לסיביר לתקופה של כ-6 שנים, שם אף המשיך לשחק במספר קבוצות מקומיות. לאחר סיום המלחמה שב למולדתו, וינה, ואימן בקבוצות "נוישטאט" ו"זיגינדורף" מליגת המשנה של וינה.
בשנת 1958 הוזמן לאמן באגודת בית"ר, תחילה כמאמן במבחן של קבוצת הנוער של בית"ר ירושלים. בסוף דצמבר 1958 מונה למאמן הקבוצה הבוגרת של בית"ר ירושלים ואימן אותה עד להחלפתו ביצחק שניאור בסוף העונה.
הערות שוליים

↑  יצחק י. היללי, מהכח וינה לבית"ר ירושלים, חרות, תאריך: 28.12.1958
↑  דולפי פישר מוצע כמאמן בית"ר ירושלים, חרות, תאריך: 10.12.1958
↑  י. פינקלסטון, דולפי פישר - מאמן בית"ר ירושלים, מעריב, תאריך: 21.12.1958
↑  א. אבי-אסף, שניאור יאמן את בית"ר ירושלים, חרות, תאריך: 09.08.1959
תאו מאלדון

| --- | --- |

מאלדון בשנת 2018
 לידה:  12 ביוני 2001 (בן 23) רואן, צרפת
 עמדה:  רכז
 גובה:  1.93 מטרים
 מספר:  6
 דראפט:  בחירה מספר 34, 2020 פילדלפיה 76'
 קבוצות כשחקן
 2017–2020 2020–2022   2022–2023 2023–2024 2024–:  אסוול ליון-וילרבאן אוקלהומה סיטי ת'אנדר   שארלוט הורנטס פיניקס סאנס   אסוול ליון-וילרבאן
 הישגים כשחקן
 זכייה באליפות הליגה הצרפתית (2019) זכייה בגביע הצרפתי (2019)
תאו לואי מאלדון (בצרפתית: Théo Louis Maledon; נולד ב-12 ביוני 2001) הוא כדורסלן צרפתי המשחק בעמדת הרכז בקבוצת אסוול ליון-וילרבאן מליגת העל הצרפתית והיורוליג.
קריירת משחק מקצועית > אסוול ליון-וילרבאן

מאלדון נולד וגדל בעיר רואן שבצפון צרפת. בגיל 16 החל לשחק עבור קבוצת אסוול ליון-וילרבאן מליגת העל הצרפתית, אולם לאורך עונת הבכורה שלו שותף ב-11 משחקים בלבד עם קבוצת הבוגרים. בעונה הבאה, 2018/2019, תפס מקום קבוע ברוטציית הקבוצה, ותרם 7.3 נקודות ו-2.2 אסיסטים בממוצע למשחק בליגה הצרפתית וביורוקאפ. באותה עונה זכה עם אסוול הן באליפות צרפת והן בגביע הצרפתי, ואף זכה בתואר ה-MVP של משחק גמר הגביע, בו קלע 13 נקודות. בעונת 2019/2020 העמיד ממוצעים כוללים של 7.0 נקודות ו-2.5 אסיסטים למשחק בליגה הצרפתית וביורוליג.
קריירת משחק מקצועית > אוקלהומה סיטי ת'אנדר

בדראפט ה-NBA‏ 2020 נבחר מאלדון בבחירה ה-34 על ידי פילדלפיה 76', ומיד הועבר בטרייד לאוקלהומה סיטי ת'אנדר. בעונת הרוקי שלו ב-NBA קלע מאלדון 10.1 נקודות ומסר 3.5 אסיסטים בממוצע למשחק.
קריירת משחק מקצועית > יוסטון רוקטס

ב-30 בספטמבר 2022 הועבר מאלדון בטרייד ליוסטון רוקטס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020/2021 | אוקלהומה | 65 | 49 | 27.4 | 0.368 | 0.335 | 0.748 | 3.2 | 3.5 | 0.9 | 0.2 | 10.1 |
| 2021/2022 | אוקלהומה | 51 | 7 | 17.8 | 0.375 | 0.293 | 0.790 | 2.6 | 2.2 | 0.6 | 0.2 | 7.1 |
| 2022/2023 | שארלוט | 44 | 7 | 19.4 | 0.402 | 0.295 | 0.851 | 2.8 | 3.5 | 0.8 | 0.3 | 6.7 |
| קריירה |  | 160 | 63 | 22.1 | 0.377 | 0.317 | 0.786 | 2.9 | 3.1 | 0.8 | 0.2 | 8.2 |
הערות שוליים

↑  סטטיסטיקות הקריירה של מאלדון ביורוליג, באתר הרשמי
↑  רשימת הנבחרים בדראפט 2020, באתר basketball-reference.com
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.